רובה **PGM Ultima Ratio** הוא רובה צלפים שתוכנן ומיוצר על ידי חברת PGM Précision הצרפתית. הרובה מיוצר בעיקר בקליבר 7.62x51 mm NATO אך ניתן להזמינו גם במספר קליברים אחרים, תלוי בדגם. הרובה תוכנן כרובה צלפים נגד אנשים ונחשב למדויק ביותר, אמין ונוח ליורה. מתחריו העיקריים בנתח שוק זה של רובי הצלפים הם אקורסי אינטרנשיונל ארקטיק וורפר ורובי סאקו TRG, ורובי צלפים אמריקאים.

שם הרובה בא מלטינית ופירושו "המוצא האחרון (שהוא כוח)" ונלקח מהביטוי "ultima ratio regum" ("הטיעון הסופי של מלכים", כלומר מלחמה) שהיה חרוט על תותחיו של לואי ה-14, מלך צרפת.

הרובה היה בשירות היחידה המיוחדת ללוחמה בטרור של ישראל, הימ"מ, ביחד עם "אחיו הגדולים" PGM 338 ו-PGM Hecate, בזכות דיוקו הרב, הארגונומיה הנוחה שלו והאיכות הכללית שלו. צלפי הימ"מ השיגו בו מקבצים של רבע דקה של מעלה (0.25 MOA), דיוק הנחשב לאחד הטובים כיום בעולם (כיום רוב רובי הצלפים משיגים דיוק של 1–0.5 דקה של מעלה).

מבנה והנדסה
-----------

מערכת ה-Ultimo Ratio (להלן UR) היא רובה שתוכנן מראש כרובה צלפים ולא גרסה משופרת או מושבחת (accurised) של רובה רגיל.

כמו "אחיו" הגדולים - PGM Hecate II בקליבר 0.5 BMG ו-PGM 338 בקליבר 0.338 לפואה - רובה ה-UR בנוי סביב שלדת מתכת קשיחה, דבר המעניק לו מראה "שלדי". תכנון זה נועד להפחית משקל ולהקל את תחזוקת הרובה.

למרות שהרובה מוצע בעיקר בקליבר 7.62 מ"מ נאט"ו ניתן להזמינו בקליברים שונים, כאשר היצע הקליברים האפשריים תלוי בדגם (התערבות, קומנדו I ו-II או הדגם המושתק).

  

בידיו של צלף מיומן הרובה מסוגל להשיג באופן עקבי דיוק של 0.5 דקת קשת (0.5 MOA) עם תחמושת Match Grade, אך גם מקבצים של 0.25 דקה של מעלה ומטה הם לא נדירים.

את הרובה ניתן להטעין במחסנית בת טור יחיד של 5 כדורים או מחסנית בעלת שני טורים בת 10 כדורים. 

החברה מציעה את האביזרים הבאים בנוסף לרובה עצמו: משתיק קול PGM, ידית אחיזה ארגונומית מעץ, מתפסים מעץ, מסילות פיקטיני ארוכות לגג הרובה ולצדדים, מתאם לטלסקופים PGM, כוונות ברזל PGM לגיבוי, תיבת נשיאה ורצועה לנשיאת הרובה.

בשימוש ישראל
------------

 ערך מורחב – **צליפה בישראל**  

רובי ה-PGM נרכשו על ידי היחידות המיוחדות של צה"ל ומשמר הגבול, בהן הימ"מ. הם נרכשו ב-3 דגמים: דגם ה-Ultima Ratio עם קנה מושתק אינטגרלית, דגם ה-PGM-338 לטווח רחוק ודגם ה-PGM Hécate II בקליבר 0.5 אינץ'. רובי ה-PGM נרכשו בשל ביצועיהם המעולים, בעיקר דיוק בירי ונוחות הפעלה לצלף. הם נרכשו בכמויות קטנות יחסית בגלל מחירם הגבוה, העובדה שלא ניתן לממן את רכישתם בכספי סיוע החוץ האמריקאי ומגבלות אירופאיות על ייצוא נשק לישראל (אמברגו).

הרובים נרכשו בשנות ה-90 של המאה ה-20 ושירתו עד סוף העשור השני של המאה ה-21. בימ"מ נעשה שימוש רב ברובים ורבים מהם נתבלו מרוב שימוש. בגלל בעיה לרכוש חלקי חילוף ותחמושת תואמת עקב אמברגו אירופאי על ייצוא נשק לישראל, ב-2013 רכש הימ"מ במקומם את רובה הצלפים המודולרי בארט MRAD (תוצרת ארצות הברית), שלו דיוק דומה ל-PGM. הבארט MRAD זכה אף הוא לחוות דעת חיוביות מאוד מצלפי הימ"מ.

משתמשים
-------

* צרפתצרפת צרפת: בשימוש צבא צרפת.
* ישראלישראל ישראל: היה בשימוש יחידות מיוחדות של צה"ל ובימ"מ.
* בולגריהבולגריה בולגריה: בשימוש היחידה הטקטית של המשטרה הצבאית.
* סלובניהסלובניה סלובניה: בשימוש צבא סלובניה.

קישורים חיצוניים
----------------

ויקישיתוף מדיה וקבצים בנושא **PGM Ultima Ratio** בוויקישיתוף
* PGM Précision
* דף הרובה PGM Ultima Ratio באתר החברה PGM Précision
* קובץ PDF PGM Ultima Ratio - דף נתונים
* קובץ PDF מדריך למשתמש ברובה PGM Ultima Ratio
* Jane's - Ultima Ratio intervention (France)
* Modern Firearms - PGM Ultima Ratio 'Intervention' (France)
* PGM Ultima Ratio Black image collection
* PGM Ultima Ratio image collection
* מפרט קטלוגי של רוב"צ PGM באתר צה"ל
* רובי PGM בשירות היחידות המובחרות של צה"ל(הקישור אינו פעיל) באתר Isayeret

הערות שוליים
------------

1. ↑  **דיוק** (**יכולת הקביצה**) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
2. 1 2 3  רובי PGM בשירות היחידות המובחרות של צה"ל באתר Isayeret.
3. ↑  איתי בלומנטל, נחשף פירוט הנשק של הימ"מ, באתר ynet, 1 במרץ 2015.
4. ↑  קטלוג רוב"צ PGM באתר צה"ל.

|  ‏ רובי צלפים בישראל ‏  |
| --- |
|  רובי הצלפים של חיל הרגלים בצה"ל | M24 SWS‏ • בארט REC10‏ • SR-25 Mk 11‏ • ברק (HTR 2000) • רוגר SR-22 • בארט M82A1 (חה"ן) |  |
|  רובי הצלפים של יחידות מובחרות בצה"ל | M24 SWS‏ • SR-25 Mk 11‏ • PSG1‏ • מאוזר 86SR‏ • SVD דרגונוב • מקמילן TAC-338 • מקמילן TAC-50 • בארט MRAD • בארט REC10 |
|  רובי הצלפים של הימ"מ (היחידה המיוחדת ללוחמה בטרור של משטרת ישראל) | בארט MRAD‏ • SR-25 Mk 11‏ • מקמילן ALIAS CS5 |
|  רובי הצלפים של הימ"ס (המסתערבים של משמר הגבול) | מאוזר 86SR • רמינגטון מודל 700 משופר • SR-25 Mk 11 • בארט REC10 • רוגר SR-22 |
| רובי צלפים תוצרת ישראל | גליל צלפים • M89SR‏ • IWI DAN‏ • רובה צלפים ACE‏ • ערד 7 קלעים-צלפים |
| צליפה בישראל • צליפה • רובה צלפים •  צבא הגנה לישראל: צליפה בצה"ל •  ימ"מ: צליפה בימ"מ |